Eräänä aamuna ollessani 3. luokalla kouluuni Utrechtissa -
tulivat saksalaiset, jotka käskivät rehtoria häätämään -
kaikki juutalaislapset.
Rehtori yritti vastustaa, mutta saksalaiset hakkasivat hänet, -
ja minun piti lähteä koulusta.
107 000 juutalaista kuljetettiin Hollannista leireille.
Mirjam perheineen vietiin Bergen-Belsenin leirille Saksaan.
Isäni kuoli aliravitsemukseen ja uupumukseen.
Sisareni sairastui tuberkuloosiin.
Äitini sairastui vakavaan kuumetautiin. Se oli kauhea tauti.
Lopulta minäkin sairastuin siihen.
9. huhtikuuta he päättivät yhtäkkiä evakuoida meidät.
Veljeni ja sisareni kantoivat äitiäni 7 km:n matkan junalle.
Juna matkasi 2 viikkoa ristiin rastiin ympäri Saksaa.
Emme saaneet yhtään ruokaa.
Joka yö kuolleet kannettiin ulos ja haudattiin radan varrelle.
Oli 16. huhtikuuta, ja 17. huhtikuuta on syntymäpäiväni.
Sinä iltana äitini vaipui koomaan.
Oli kohtalon ivaa, että isäni kuoli äitini syntymäpäivänä.
Lapsi, kun olin, olin varma, että äiti kuolisi seuraavana päivänä, -
koska se oli syntymäpäiväni.
Paras lahja, jonka olisin koskaan voinut saada, -
oli se, kun sinä yönä äitini alkoi herätä, -
ja syntymäpäivänäni hän palasi elävien kirjoihin.
Muutin Israeliin Habonim-liikkeen mukana.
Menin naimisiin ja muutimme Tzoran kibbutsille.
Kun tulimme tänne, maa oli kivinen ja aurinko polttavan kuuma.
Mutta kovalla työllä rakensimme kukoistavan kibbutsin.
Täällä kasvatin perheeni: 5 lasta, 14 lastenlasta, -
kokonainen klaani.
Uskon syvästi, että tämä on siionistiunelmani täyttymys.
Poikamme, Ran, oli lentäjänä Israelin ilmavoimissa, Arkialla ja El Alilla.
Hän sai traagisesti surmansa helikopteriturmassa 8 vuotta sitten.
Kun Saksan kansleri tuli historial- liselle vierailulle Israeliin, -
poikaani pyydettiin lennättämään häntä Israelin taivaalla.
Hän halusi ensin kysyä minulta. Ilman suostumustani hän ei olisi tehnyt sitä.
Annoin tietenkin heti suostumukseni ja olin innoissani, -
että poikani, itsenäisen Israelin ilmavoimien lentäjä, -
lennättäisi Saksan kansleria.
Minulle se merkitsi uudelleensyntymää.
Suomennos: Sonja Mattayev